b'\n_START_ARTICLE_\nFrancis Fukuyama\n_START_SECTION_\n\xc5\xbdivljenje\n_START_PARAGRAPH_\nFrancis Fukuyama je bil rojen v Chicagu v Zdru\xc5\xbeenih dr\xc5\xbeavah Amerike. Odra\xc5\xa1\xc4\x8dal je na Manhattnu, kot edinec ameri\xc5\xa1kega o\xc4\x8deta japonskega rodu in japonske matere. Njegov o\xc4\x8de Yoshio Fukuyama, potomec druge generacije japonskih priseljencev, je bil teolog z doktoratom iz sociologije in je pou\xc4\x8deval na Univerzi v Chicagu. Njegova mati je bila h\xc4\x8derka ustanovitelja ekonomske fakultete Kyotske univerze. Diplomiral je iz filologije na Univerzi Cornell, kjer je \xc5\xa1tudiral politi\xc4\x8dno filozofijo pri profesorju Allanu Bloomu. Na za\xc4\x8detku je \xc5\xa1tudiral primerjalno knji\xc5\xbeevnost na Yaleu, nato pa zamenjal ta \xc5\xa1tudij za politi\xc4\x8dne znanosti na Harvardu. Promoviral je leta 1981 z disertacijo o mo\xc5\xbeni intervenciji Sovjetske zveze na Bli\xc5\xbenjem vzhodu. Trenutno \xc5\xbeivi v Kaliforniji in je poro\xc4\x8den je z Lauro Holmgren, s katero ima h\xc4\x8derko Julio in dva sinova, Davida in Johna.\n_START_SECTION_\nPoklicna pot\n_START_PARAGRAPH_\nPoklicno pot je za\xc4\x8del na oddelku za politologijo v RAND korparaciji (1979-1980). Nato je bil \xc4\x8dlan ameri\xc5\xa1ke delegacije za re\xc5\xa1itev izraelsko-palestinskega vpra\xc5\xa1anja (1981/82). Kasneje (med leti 1983, 1989, 1995, 1996) je ponovno deloval v RAND korparaciji. Prav tako je sledil karieri svojih star\xc5\xa1ev, saj je predaval na Univerzi Georga Masona (1996-2000). V letih (med 2001 in 2004) je bil \xc4\x8dlan predsedni\xc5\xa1kega odbora za bioetiko. Je ustanovitelj revije The American Interest.'